Terzee de Sotta

El Terzee de Sotta (italian: Terziere inferiore; todesch: Unteres Terzieren) a l'è staa vuna di division ministrativ de la Valtellina ai temp di Grison.
El confinava a nord con la Liga Cadea, a ovest cont el Contad de Ciavenna, a sud cont el Ducaa de Milan e la Republica de Venezzia, a est cont el Terzee de Mezz.
El sò capploeugh a l'era Morbegn (todesch: Morbend; romanc: Murbegn), ma a l'era spartii giò in dò "squader":
Squadra de Morbegn:
Morbegn, Forcola, Talamona (con la Val Tarten), Bema, Albaree, Geroeula, Pedesina, Rasura, Coeus, Rogol (e Andel), Delebi, Pianted.
Squadra de Traona:
Traona, Buj, Ardenn, Dasc, Civ, Mell (con la Val Masen), Scerscin, Cin, Campovigh, Mantell e Dubin.

Categoria:Valtellina